钦定古今图书集成/方舆汇编/边裔典/第098卷 > 梁
## 钦定古今图书集成/方舆汇编/边裔典/第098卷 > 梁

### 武帝天监元年干陁利国遣使献方物按梁书武帝本纪云云 按南蛮传干陁利国在南海洲上其俗与林邑扶南略同出班布吉贝槟榔槟

榔特精好，为诸国之极。宋孝武世，王释婆罗那怜陁
遣长史竺留陁献金银宝器。天监元年，其王瞿昙修
跋陁罗以四月八日梦见一僧谓之曰：“中国今有圣
主，十年之后，佛法大兴。汝若遣使贡奉敬礼，则土地
丰乐，商旅百倍。若不信我，则境土不得自安。”修跋陁
罗初未能信，既而又梦此僧曰：“汝若不信我，当与汝
往观之。”乃于梦中来至中国，拜觐天子，既觉，心异之。
陁罗本工画，乃写梦中所见高祖容质，饰以丹青，仍
遣使并画工，奉表献玉盘等物。使人既至，模写高祖
形以还其国比本画则符同焉。因盛以宝函，日加礼
敬。

天监十七年夏五月，干陁利国遣使献方物
按《梁书武帝本纪》云云。　按《南蛮传》：跋陁死，子毗邪
跋摩立。十七年，遣长史毗员跋摩奉表曰：“常胜天子
陛下，诸佛世尊，常乐安乐，六通三达，为世间尊，是名
如来，应供正觉。遗形舍利，造诸塔像。庄严国土，如须
弥山，邑居聚落，次第罗满。城郭馆宇，如忉利天宫。具
足四兵，能伏怨敌，国土安乐，无诸患难，人民和善，受
化正法，庆无不通。犹处雪山，流注雪水，八味清净，百
川洋溢，周回屈曲，顺趋大海，一切众生，咸得受用，于
诸国土，殊胜第一，是名震旦。”大梁扬郡天子，仁荫四
海，德合天心，虽人是天，降生护世，功德宝藏，救世大
悲，为我尊生，威仪具足。是故至诚敬礼天子足“下。稽
首问讯。奉献金芙蓉、杂香药等。愿垂纳受。”普通元年。
复遣使献方物。